CELEX: 22011D0104
Language: lt
Date: 1317340800000
Title: 2011 m. rugsėjo 30 d. EEE jungtinio komiteto sprendimas Nr. 104/2011, kuriuo iš dalies keičiamas EEE susitarimo XIII priedas (Transportas) ir 37 protokolas (kuriame pateikiamas 101 straipsnyje nurodytas sąrašas)

1.12.2011   
            
            
               LT
            
            
               Europos Sąjungos oficialusis leidinys
            
            
               L 318/42
            
         EEE JUNGTINIO KOMITETO SPRENDIMAS
   Nr. 104/2011
   2011 m. rugsėjo 30 d.
   kuriuo iš dalies keičiamas EEE susitarimo XIII priedas (Transportas) ir 37 protokolas (kuriame pateikiamas 101 straipsnyje nurodytas sąrašas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – Susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į šio Susitarimo 98 straipsnį,
   kadangi:
   
               (1)
            
            
               Susitarimo XIII priedas buvo iš dalies pakeistas 2011 m. liepos 19 d. EEE jungtinio komiteto sprendimu Nr. 90/2011 (1);
            
         
               (2)
            
            
               Susitarimo 37 protokolas buvo iš dalies pakeistas 2011 m. liepos 1 d. EEE jungtinio komiteto sprendimu Nr. 76/2011 (2);
            
         
               (3)
            
            
               į Susitarimą turi būti įtrauktas 2010 m. liepos 7 d. Europos Parlamento ir Tarybos sprendimas Nr. 661/2010/ES dėl Sąjungos transeuropinio transporto tinklo plėtros gairių (3);
            
         
               (4)
            
            
               Sprendimu Nr. 661/2010/ES panaikinamas į Susitarimą įtrauktas Europos Parlamento ir Tarybos sprendimas Nr. 1692/96/EB (4), kuris todėl turi būti išbrauktas iš Susitarimo;
            
         
               (5)
            
            
               tam, kad Susitarimas tinkamai veiktų, Susitarimo 37 protokolą reikia išplėsti įtraukiant į jį Sprendimu Nr. 661/2010/ES įkurtą Transeuropinio transporto tinklo komitetą,
            
         PRIĖMĖ ŠĮ SPRENDIMĄ:
   1 straipsnis
   Susitarimo XIII priedo 5 punkto (Europos Parlamento ir Tarybos sprendimas Nr. 1692/96/EB) tekstas pakeičiamas taip:
   „32010 D 0661: 2010 m. liepos 7 d. Europos Parlamento ir Tarybos sprendimas Nr. 661/2010/ES dėl Sąjungos transeuropinio transporto tinklo plėtros gairių (OL L 204, 2010 8 5, p. 1).
   Sprendimo nuostatos šio Susitarimo tikslais pritaikomos taip:
   
               a)
            
            
               8 straipsnio 1 dalies žodžiai „ir taikydamos direktyvas 92/43/EEB ir 2009/147/EB“ ELPA valstybėms netaikomi;
            
         
               b)
            
            
               13 straipsnio 5 dalies b punkto žodžiai „Sutarties dėl Europos Sąjungos veikimo 107 ir 108 straipsnių“ pakeičiami žodžiais „Susitarimo 61 ir 62 straipsnių“;
            
         
               c)
            
            
               21 straipsnis papildomas šia pastraipa:
               „3.   ELPA valstybės visateisiškai dalyvauja pagal 1 dalį įsteigtame komitete, tačiau neturi balso teisės.“;
            
         
               d)
            
            
               25 straipsnio 1 dalis ELPA valstybėms netaikoma.“
            
         2 straipsnis
   Susitarimo 37 protokolo 4 punktas (Transeuropinio transporto tinklo komitetas) pakeičiamas taip:
   
      „Transeuropinio transporto tinklo komitetas (Europos Parlamento ir Tarybos sprendimas Nr. 661/2010/ES).“
   
   3 straipsnis
   
      Europos Sąjungos oficialiojo leidinio EEE priede skelbtinas Sprendimo Nr. 661/2010/ES tekstas islandų ir norvegų kalbomis yra autentiškas.
   4 straipsnis
   Šis sprendimas įsigalioja 2011 m. spalio 1 d., jei EEE jungtiniam komitetui pateikti visi pranešimai pagal Susitarimo 103 straipsnio 1 dalį (5).
   5 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2011 m. rugsėjo 30 d.
      
         
            EEE jungtinio komiteto vardu
         
         
            Pirmininkas
         
         Kurt JÄGER
      
   
   
      (1)  OL L 262, 2011 10 6, p. 62.
   
      (2)  OL L 262, 2011 10 6, p. 33.
   
      (3)  OL L 204, 2010 8 5, p. 1.
   
      (4)  OL L 228, 1996 9 9, p. 1.
   
      (5)  Konstitucinių reikalavimų nenurodyta.